હવે તો સ્પષ્ટ દેખાઈ રહ્યું છે કે એક લીટર પેટ્રોલનો ભાવ સો રૂપિયા સુધી પહોંચાડવાના લક્ષ્ય સાથે કેન્દ્રનું નાણાં મંત્રાલય અને પેટ્રોલિયમ મંત્રાલય વ્યૂહબદ્ધ આગેકૂચ કરી રહ્યા છે. પેટ્રોલના વધતા ભાવ સરેરાશ મોંઘવારીનો વધારો પણ પ્રતિદર્શિત કરી આપે છે. નોટબંધીથી મુંઝવણમાં મૂકાયેલી પ્રજા આ ભાવવધારો સહ્યે જ જાય છે પરંતુ બાઈબલ કહે છે કે માત્ર એક જ તણખલું ઊંટને ઝૂકાવી શકે છે. એટલે કે ઊંટની ક્ષમતા પૂરી થઈ જાય પછીનો રજમાત્ર ભાર પણ ઊંટને જમીનદોસ્ત કરી શકે છે.